b'\n_START_ARTICLE_\nAmarapura\n_START_SECTION_\nEtimologija\n_START_PARAGRAPH_\nBeseda amarapura izvira iz jezika p\xc4\x81li: amarap\xc5\xabra (\xe1\x80\xa1\xe1\x80\x99\xe1\x80\x9b\xe1\x80\x95\xe1\x80\xaf\xe1\x80\x9b)in pomeni "mesto nesmrtnosti"; amara = nesmrtno; p\xc5\xabra = mesto.\n_START_SECTION_\nZgodovina\n_START_PARAGRAPH_\nAmarapuro je ustanovil kralj Bodopaja iz dinastije Konbaung in jo maja 1783 razglasil za svoje novo glavno mesto.  Postala je sredi\xc5\xa1\xc4\x8de budisti\xc4\x8dnih reform in u\xc4\x8denja. Leta 1800 so bili budisti\xc4\x8dni duhovniki s \xc5\xa0rilanke tukaj posve\xc4\x8deni in ustanovili so amarapuro nikajo (sekta amarapura). _NEWLINE_Bodopajev vnuk, kralj Bad\xc5\xbeido, je novembra 1821 preselil dvor v Avo. Njegov naslednik, kralj Taravadi, pa je februarja 1842 spet preselil kraljevsko glavno mesto nazaj v Amarapuro. Februarju leta 1857 je kralj Mindon 11 km severno od Amarapure za\xc4\x8del graditi Mandalaj za svoje novo glavno mesto. Zaradi druge angle\xc5\xa1ko-burmanske vojne 1852 je bila kraljeva zakladnica osiroma\xc5\xa1ena in Mindon se je odlo\xc4\x8dil, da bo \xc4\x8dim ve\xc4\x8d materiala za gradnjo Mandalaja pripeljal iz Amarapure. Pala\xc4\x8de so bile razstavljene in s sloni preseljene na novo lokacijo, obzidje so podrli in uporabili kot gradbeni material za ceste in \xc5\xbeeleznice.  Del jarka je \xc5\xa1e vedno prepoznaven v bli\xc5\xbeini samostana Bagaja. Mesto je uradno prenehalo biti glavno mesto 23. maja 1859, ko je to vlogo prevzel Mandalaj.'